
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de decizie a Consiliului privind încheierea, în numele Uniunii Europene, a Protocolului de punere în aplicare (2025-2030) a Acordului de parteneriat în domeniul pescuitului durabil dintre Uniunea Europeană, pe de o parte, și Guvernul Groenlandei și Guvernul Danemarcei, pe de altă parte
(COM(2024)0479 – C10 0227/2024 – 2024/0263(NLE))
(Procedura de aprobare)
Parlamentul European,
–	având în vedere proiectul de decizie a Consiliului (14652/2024), 
–	având în vedere protocolul de punere în aplicare a Acordului de parteneriat în domeniul pescuitului durabil dintre Uniunea Europeană, pe de o parte, și Guvernul Groenlandei și Guvernul Danemarcei, pe de altă parte (2025-2030) (14781/24), 
–	având în vedere cererea de aprobare prezentată de Consiliu în conformitate cu articolul 43 alineatul (2) și cu articolul 218 alineatul (6) al doilea paragraf litera (a) punctul (v) din Tratatul privind funcționarea Uniunii Europene (C10‑0227/2024),
–	având în vedere evaluarea bugetară efectuată de Comisia pentru bugete,
–	având în vedere rezoluția sa fără caracter legislativ din ...[footnoteRef:1] referitoare la proiectul de decizie,  [1:  Texte adoptate la această dată, P10_TA(0000)0000.] 

–	având în vedere articolul 107 alineatele (1) și (4) și articolul 117 alineatul (7) din Regulamentul său de procedură,
–	având în vedere recomandarea Comisiei pentru pescuit (A10‑0000/2025),
1.	aprobă încheierea acordului;
2.	încredințează Președintei sarcina de a transmite poziția Parlamentului Consiliului și Comisiei, precum și guvernelor și parlamentelor statelor membre, pe de o parte, și ale Groenlandei și Danemarcei, pe de altă parte.

La sfârșitul anului 2024, Groenlanda și Uniunea Europeană au semnat un nou protocol de punere în aplicare a Acordului de parteneriat în domeniul pescuitului sustenabil (APPS) (2025-2030). Este un acord mixt care permite navelor Uniunii să pescuiască specii precum codul, halibutul negru, sebasta sau crevetele nordic. În schimb, Uniunea plătește o contribuție financiară de 17 296 857 EUR pe an, din care 14 096 857 EUR sub formă de drepturi de acces și 3 200 000 EUR dedicați sprijinirii și punerii în aplicare a politicii Groenlandei în domeniul pescuitului, în plus față de taxele plătite de armatori. Acordul privind pescuitul a permis ca aproximativ zece nave ale Uniunii să opereze în apele teritoriului autonom în ultimii ani. Noul protocol detaliază normele și dispozițiile care reglementează acest acces.

Pescuitul în Groenlanda

Pescuitul este un sector de activitate esențial pentru Groenlanda din punct de vedere socioeconomic și cultural. Acesta reprezintă 15 % din locurile de muncă și peste 90 % din exporturile țării. Pescuitul costier constă în principal din ambarcațiuni mici (dhingies). Acesta susține economia și locurile de muncă la nivel local. Multe comunități inuite îndepărtate depind de pescuitul de subzistență. Teritoriul are, de asemenea, o flotă de pescuit în larg dezvoltată și a încheiat acorduri de pescuit în vigoare care permit navelor străine să pescuiască în larg. Pescuitul în Groenlanda suferă de efectele schimbărilor climatice asupra unui mediu marin arctic vulnerabil, acestea având, în special, un impact asupra speciilor pescuite. Groenlanda a instituit măsuri pentru a limita impactul pescuitului asupra mediului marin: interzicerea deversărilor, un plan de gestionare a capturilor accidentale etc.

Noul protocol privind punerea în aplicare a APPS

Noul protocol semnat se aplică timp de șase ani, oferind stabilitate și vizibilitate părților interesate. El stabilește dispoziții de reglementare a accesului la ape al navelor europene și a cooperării cu Groenlanda: posibilitățile de pescuit, capturile accidentale, cooperarea științifică, monitorizarea, controlul, supravegherea, zonele de pescuit, observatorii etc.

Specificitatea a acordului constă în reglementarea capturilor prin posibilități de pescuit stabilite anual. Raportoarea este preocupată de faptul că, pentru mai multe specii vizate, TAC-urile depășesc limitele stabilite în avizele științifice, conform evaluării ex-post. Aceste situații de pescuit excesiv dovedit sau de incertitudini legate de absența datelor amenință populațiile de pești și sustenabilitatea pescuitului, la fel ca în cazul crevetelui nordic. Prin urmare, mai multe posibilități indicative de pescuit au fost reduse. Al doilea aspect esențial este legat de necesitatea unor date suplimentare privind speciile vizate și ecosistemele marine.

Programarea sprijinului sectorial va fi adoptată în termen de trei luni de la punerea în aplicare a protocolului. Sprijinul sectorial din ultimii ani a permis susținerea cercetării și a evaluărilor științifice, a administrării pescuitului în Groenlanda, a controlului, precum și a pescuitului costier la scară mică. Evaluarea ultimului protocol oferă un bilanț pozitiv.

Concluzii și recomandări 

Raportoarea reamintește importanța APPS și a relațiilor în domeniul pescuitului dintre Groenlanda și Uniune, în contextul tensiunilor diplomatice actuale cu Statele Unite și al crizei climatice din Arctica. Acordul în domeniul pescuitului oferă, prin sprijinul său sectorial, un sprijin salutat de autorități și de numeroși actori ai societății civile din Groenlanda. Creșterea contribuției financiare plătite de Uniune, a cuantumului sprijinului sectorial și a taxelor plătite de armatori este pozitivă.

Raportoarea solicită Uniunii să ofere mai mult sprijin comunităților costiere de pescari, respectând în același timp drepturile popoarelor indigene și Orientările FAO privind pescuitul la scară mică. Acestea ar trebui, de asemenea, să fie implicate în acord, precum și ONG-urile. Sprijinul UE pentru control, combaterea pescuitului INN, colectarea de date și cercetarea științifică este, de asemenea, pozitiv.

Raportoarea subliniază provocările de mediu ale acordului. Astfel cum a solicitat deja Parlamentul în 2021, este esențial să se continue eforturile de colectare a datelor și de combatere a pescuitului excesiv, în conformitate cu avizele științifice pentru stabilirea TAC-urilor în Groenlanda și alocarea posibilităților anuale de pescuit Uniunii. Deși pescuiește cantități mai mici, Uniunea trebuie să respecte principiul precauției. Definiția excedentului este discutabilă în unele cazuri. Pescuitul practicat de navele UE are, de asemenea, un impact asupra ecosistemelor de pe fundul mării, iar accentul ar trebui pus pe identificarea și protejarea ecosistemelor marine vulnerabile, cu sprijinul sectorului.

În cele din urmă, raportoarea solicită ca acest acord în domeniul pescuitului să fie plasat în contextul administrării regionale a pescuitului. Ca urmare a schimburilor de cote, relațiile post-Brexit cu țările de coastă, inclusiv Norvegia, sunt strâns legate de acord. Uniunea și Groenlanda trebuie să consolideze cooperarea și transparența în cadrul ORGP și al acordurilor cu statele costiere. În sens mai larg, UE trebuie să protejeze în continuare speciile și mediul marin din regiunea arctică.

<FootprintIntro>Potrivit articolului 8 din anexa I la Regulamentul de procedură, raportoarea declară că a primit contribuții de la următoarele entități sau persoane pentru întocmirea proiectului de raport:</FootprintIntro>
	Entitatea și/sau persoana

	Délégation de la France auprès de l’Union européenne

	Délégation de l’Allemagne auprès de l’Union européenne

	Délégation du Danemark auprès de l’Union européenne

	Ministère des pêches groenlandais

	Oceana

	Europêche

	DG MARE (Commission)


Lista de mai sus este elaborată sub responsabilitatea exclusivă a raportoarei.
În cazul în care în listă sunt identificate persoane fizice prin numele sau funcția lor ori prin ambele elemente, raportoarea declară că a transmis persoanelor fizice în cauză Avizul Parlamentului European nr. 484 privind protecția datelor (https://www.europarl.europa.eu/data-protect/index.do), în care sunt stabilite condițiile în care sunt prelucrate datele lor cu caracter personal, precum și drepturile legate de prelucrarea respectivă.

image1.png




